stanford-oval/wikipedia huggingface dataset:
Preemraff Lysekil
Preemraff Lysekilin teollisuussatama ja öljytuotteiden kulku

Preem-yrityksen Lysekilin öljynjalostamolla on oma teollisuussatamansa, johon tuodaan jalostamon tarvitsema raakaöljy ja jonka kautta jalostustuotteet viedään markkinoille. Lupaehtojensa mukaisesti toimien satamaan tuodun raakaöljyn ja pois laivattujen öljynjalostustuotteiden kokonaismäärä voi yltää 20 miljoonan tonnin suuruusluokkaan vuodessa. Tämä merkitsee, että Lysekilin öljynjalostamon satama Bjofjordenissa on usean vuoden ajan ollut rahtimäärältään Ruotsin toiseksi suurin satama.
Satamaan kuuluva öljylaituri on jalostamoalueen länsirannalla. Öljyä sinne tuodaan noin 90 tankkerilla vuosittain, jotka tankkerit voivat olla suuria, jopa 500 000 DWT:n supertankkereita. Satamaan saapuvien alusten syväys saa olla enintään 25 metriä; vedensyvyys satama-alueella on 28 metriä. Öljy pumpataan tankkereista jalostamon neljään 200 000 kuutiometrin raakaöljyn kalliovarastoon. Niistä öljyä pumpataan tarpeen mukaan maanpinnalla oleviin säiliöihin, joista jalostamiseen käytetty öljy otetaan. Ruotsin valtion varmuusvarastointia varten jalostamoalueella on lisäksi 2,3 miljoonan öljykuution lisävarastoluolat, jotka ovat vajaakäytössä.
Öljynjalostustuotteita varten jalostamolla on yhteensä 750 000 kuutiota maanpintasäiliötilaa sekä 187 000 kuutiota kalliovarastoja dieselöljyn ja lämmitysöljyn varastoimiseksi. Lisäksi on pienemmät propaanin, butaanin ja propeenin varastosäiliöt. Jalostamon pohjoisrannalla on öljytuotteiden vientilaiturit, yhteensä viisi aluspaikkaa. Jalostamotuotteita viedään satamasta kaikkiaan noin 1 700 aluskäynnillä vuosittain.
Jalostamoon on rakennettu vuosina 2012–2014 0,2 miljoonan tonnin vuosituontiin tähtäävä LNG-tuontiterminaali. Nesteytettyä maakaasua käyttämällä yhtiö aikoi vähentää merkittävästi öljynjalostuksen hiilidioksidipäästöjään. Nesteytettyä maakaasua suunniteltiin toimitettavan myös satamaa käyttäville aluksille ja ruotsalaiselle teollisuudelle. LNG-tuontiterminaali otettiin operatiiviseen käyttöön lokakuussa 2014.
Aiheesta muualla

Preem leder omvandlingen till ett hållbart samhälle (ruotsiksi) (preem.se)
Kuvia tai muita tiedostoja aiheesta Preem Wikimedia Commonsissa
Kuvia tai muita tiedostoja aiheesta Ships in Brofjorden Wikimedia Commonsissa
Psevdás

| Psevdás Ψευδάς |
| --- | --- |
 Psevdás
 Koordinaatit: 34°57′13″N, 33°28′10″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Väkiluku (2011):  1 261
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Psevdás (kreik. Ψευδάς) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 1 261 (2011).
Psevdáksen kylä sijaitsee Kyproksen sisäosissa noin 18 kilometriä länsiluoteeseen Lárnakasta. Kylä on ollut olemassa viimeistään 1400-luvulla.
Pseudoäärellinen kunta

Kunta  F on pseudoäärellinen jos  F on kvasiäärellinen ja jokaista äärellisviritteistä absoluuttisesti kokonaista  F-algebraa  R kohti on olemassa  F-algebrahomomorfismi  R\to F.
Pseudoäärelliselle kunnalle pätee:
F on pseudoäärellinen, jos ja vain jos  F on kvasiäärellinen ja jokaisella  F:n suhteen absoluuttisesti jaottomalla varistolla on  F-arvokohta  F:ssä.
Olkoon  F kvasiäärellinen kunta, jolle jokaista äärellisviritteistä absoluuttisesti kokonaista  E-algebraa  R\subset F kohti, missä  E on äärellinen tai numeroituvasti ääretön, on olemassa  E-algebrahomomorfismi  R\to F. Tällöin  F on pseudoäärellinen.
Pyhän Kolminaisuuden kirkko (Kempele)

| Pyhän Kolminaisuuden kirkko |
| --- | --- |

Sijainti:  Piriläntie 190, Kempele
Koordinaatit:  64°54′55″N, 025°29′06″E
Kirkkokunta:  Suomen evankelis-luterilainen kirkko
Hiippakunta:  Oulun hiippakunta
Seurakunta:  Kempeleen seurakunta
Rakentamisvuosi:  1993
Suunnittelija:  Jorma Teppo
Materiaali:  betoni
Istumapaikkoja:  420
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Kolminaisuuden kirkko eli Kempeleen uusi kirkko on Kempeleen keskustaajamassa sijaitseva Kempeleen evankelis-luterilaisen seurakunnan kirkkorakennus. Kirkon paikka sisältyy Museoviraston määrittelemiin valtakunnallisesti merkittäviin rakennettuihin kulttuuriympäristöihin. Uuden kirkon välittömässä läheisyydessä sijaitsevat myös Kempeleen vanha kirkko ja Kirkonmäen hautausmaa.
Historia

Uuden kirkon suunnitteleminen Kempeleeseen aloitettiin 1970-luvun lopulla. Kunnan asukasluvun kasvaessa vanhan kirkon tilat olivat jäämässä pieneksi. Uuden kirkon sijoituspaikkoja Kirkonmäen lisäksi olivat keskustaajaman seurakuntatalon tontti, Vanhan pappilan tontti, nykyisen terveyskeskuksen alue sekä Kokkokangas. Uuden kirkon sijoituspaikka sai jonkin verran vastustusta, koska pelkona oli että uusi pilaa vanhan kirkon miljöön.
Vuonna 1982 suunnittelutoiminta ryhtyi enemmän pohtimaan uuden kirkon toteuttamista. Kirkon rakentamisen alkuun meni kuitenkin vielä vuosia, koska 1980-luvulla seurakunnalla oli ensin toteuttavana toinen iso investointi, keskustan seurakuntatalon laajentaminen. Lisäksi rahoitusta uuteen kirkkoon kerättiin ahkerasti. Vuonna 1990 seurakunta järjesti kutsukilpailun, ja ehdotuksia tuli viideltä pohjoissuomalaiselta arkkitehtitoimistolta. Lopulta arkkitehti Jorma Tepon suunnitelma hyväksyttiin. Kirkon vihkiäisiä vietettiin 8. elokuuta 1993.
Aiheesta muualla

Kuvia tai muita tiedostoja aiheesta Pyhän Kolminaisuuden kirkko (Kempele) Wikimedia Commonsissa
Kempeleen seurakunta: Pyhän Kolminaisuuden kirkko
Kempele
| --- | --- |
Kempeleen alueista ja kylistä kertovat artikkelit:  Alakylä (kylä) · Asemanseutu (keskustaajaman keskuspaikka, asuinalue) · Hakamaa (teollisuusalue) · Juurussuo (kylä) · Ketolanperä (kylä) · Kirkonseutu (keskustaajaman osa) · Rajakorpi (kylä) · Vihiluoto (kylä, asuinalue, yritysalue) · Väärälänperä (kylä, asuinalue) · Ylikylä (keskustaajaman osa)  · Zatelliitti (yritysalue)
Kempeleen asuinalueista kertovat artikkelit:  Kempeleen keskustaajaman asuinalueet (keskustaajaman länsipuolen asuinalueet) · Ylikylä (keskustaajaman itäpuolen asuinalueet)
Muuta Kempeleeseen liittyvää:  Honkasen lasten- ja nuortentalo · Kempelehalli · Kirjasto · Kotiseutumuseo · Köykkyrin virkistysalue · Meijeri · Mourunkijärvi · Pappila (uusi) · Pappila (vanha) · Pyhän Kolminaisuuden kirkko · Rautatieasema · Tiilitehdas · Vanha kirkko · Vesitorni · Zeppelin · Zimmari
RFI

RFI tarkoittaa muun muassa seuraavaa:
RFI, Radio France internationale, ranskalainen radioasema
RFI, Request for Information, tietopyyntö englanniksi, yrityksen hankintaprosessin alkuvaihe ennen tarjouspyynnön lähettämistä
RFI, Rete Ferroviaria Italiana, Italian valtion rautateiden (FS) tytäryhtiö, joka omistaa pääosan Italian rautateistä ja muusta ratainfrastruktuurista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RFI”, voi hakea sivunnimihaulla, laajalla sivunnimihaulla tai tekstihaulla.
Raahe-seura

Raahe-seura on raahelainen kotiseutuyhdistys. Sen puheenjohtaja on Sari Nurro. Seura julkaisee vuosittain Raahen joulu -lehden.
Raahe-seura on ollut mukana järjestämässä vuosittaisia kesäkuun lopun Pekanpäiviä, jotka saivat alkunsa 1972 ja nimensä kaupungin perustajasta Pietari Brahesta. Niiden kuluessa Raahe-seura nimeää vuosittain kunniakansalaisen, Raahen Fiian tai Raahen Pekan.
Seuran julkaisutuotantoon kuuluvat uudet painokset Samuli Paulaharjun vuonna 1925 julkaistusta Vanha Raahe -kirjasta ja suomennos Henrik Liliuksen saksankielisestä Raahen Pekkatoria käsittelevästä väitöskirjasta Der Pekkatori in Raahe.
Vuonna 2008 Raahe-seura isännöi Suomen Kotiseutuliiton valtakunnallisia Kotiseutupäiviä.
Aiheesta muualla

Raahe-seuran verkkosivut
Pizzagate

Comet Ping Pong -pizzeria, joka liitettiin tapahtumapaikaksi.
Pizzagate on salaliittoteoria, joka tuli suosituksi Yhdysvaltain presidentinvaalien 2016 vaalikamppailun aikana. Salaliittoteorian mukaan Washingtonissa sijaitsevassa Comet Ping Pong -pizzeriassa Hillary Clinton ja maan johtavat demokraatit pyörittävät pedofiliarinkiä. Pizzagaten väitteitä on yhdistynyt myöhemmin QAnon-salaliittoteoriaan.
Salaliittoteoria sai alkunsa, kun Hillary Clintonin vaalikampanjan päällikön John Podestan sähköpostiviestejä julkaistiin tietovuotosivusto WikiLeaksiin. Ihmiset alkoivat analysoimaan viestejä 4chan-sivustolla, jossa syntyi tulkinta, että viestit sisälsivät salaisia koodeja lasten seksuaalisesta hyväksikäytöstä. Paikaksi yhdistettiin Comet Ping Pong -pizzeria, jonka omistaja James Alefantis oli tunnettu demokraatti ja Hillary Clintonin tukija. Ravintolan edessä alettiin järjestämään mielenosoituksia. 4. joulukuuta 2016 kiväärillä varustautunut Edgar M. Welch tunkeutui ravintolaan etsimään todisteita lapsiseksiringistä ja vapauttamaan lapsivankeja, mutta ei löytänyt kuitenkaan mitään. Hänet tuomittiin myöhemmin neljän vuoden vankeuteen.
Salaliittoteoria on Clintonin vaalitappion jälkeen hiljentynyt, mutta on kokenut myös välillä uudelleenheräämisiä. Esimerkiksi vuonna 2020 Justin Bieber piti Instagram-lähetystä faneilleen, kun kommentteihin kirjoitettiin, että koskettaisi päähinettään signaalina, jos hän on pedofiliaringin uhri. Bieber oikaisi hattuaan pienellä kädenliikkeellä myöhemmin lähetyksessä, jota pizzagaten kannattajat pitivät todisteena ringin olemassaolosta, ja teoria alkoi leviämään TikTokissa.
Aiheesta muualla

Kuvia tai muita tiedostoja aiheesta Pizzagate Wikimedia Commonsissa
Suosittuja salaliittoteorioita
| --- | --- |
Kuolemia:   John F. Kennedyn salamurhan teoriat  Salaliittoteoriat prinsessa Dianan kuolemasta  Salaliittoteoriat Dag Hammarskjöldin kuolemasta  Salaliittoteoriat Adolf Hitlerin kuolemasta  Salaliittoteoriat Elvis Presleyn kuolemasta  Salaliittoteoriat Johannes Paavali I:n kuolemasta  Salaliittoteoriat Osama bin Ladenin kuolemasta 
Onnettomuuksia:   Estonian uppoamisen salaliittoteoriat 
Terrori-iskuja:   Venäjän kerrostalopommeja koskevat salaliittoteoriat  Syyskuun 11. päivän terroritekojen salaliittoteoriat 
Avaruus ja maan ulkopuolinen elämä:   Apollo-ohjelmaa koskevat huijaussyytökset  Black Knight -satelliitti  Liskoihmiset  Mustapukuiset miehet  Natsiufot  Nibiru  Roswellin tapaus 
Muita:   Bilderberg-ryhmä  Die Glocke  Epäilyt Barack Obaman kansalaisuudesta  Eurabia/Väestönvaihto/Kalergi-salaliittoteoria  Great Reset  Grooming  HAARP  Holokaustin kiistäminen  Illuminati  Keksitty keskiaika  Kemikaalivanat  Koronaviruspandemiaan liittyvät salaliittoteoriat  Kulttuurimarxilaisuus  Kuollut internet -teoria  Lilla Saltsjöbadsavtalet  Mustat helikopterit  NESARA  Paul on kuollut  Philadelphia-koe  Pizzagate  QAnon  Selkäänpuukotusteoria  Siionin veljeskunta  Siionin viisaiden pöytäkirjat  Syvä valtio  Uusi kronologia  Uusi maailmanjärjestys  Valkoisten kansanmurha  Varsovan keskitysleirin puolalaisten murhaaminen  ZOG
Pitkät päivät / Hyvät yöt

| Pitkät päivät / Hyvät yöt Spesialisti |
| --- | --- | --- |

Studioalbumin tiedot
 Julkaistu: 17. joulukuuta 2008
 Formaatti: CD
 Tuottaja(t): Tiedemies, Jazzy-O
 Tyylilaji: rap
 Kesto: 50.44
 Levy-yhtiö: Kalevan Komitea (omakustanne)
Spesialistin muut julkaisut
| Takas tukikohtaan 2003 | Pitkät päivät / Hyvät yöt 2008 |   |
Pitkät päivät / Hyvät yöt on tamperelaisen rap-artisti Spesialistin 17. joulukuuta 2008 julkaistu toinen albumi, joka julkaistiin omakustanteena. Levyä ei promottu juuri lainkaan. Levyltä julkaistiin internetissä ilmainen single "Lopun alkua".
Kappaleet

Kukko tunkiolla – 3.42
Pitkät päivät / Hyvät yöt – 4.35
Hei Spesi – 3.28
Isossa nosteessa (mukana Taikamaha) – 3.12
Vittu mikä maininki – 5.01
Haku päällä – 3.46
Breidaa mun pää – 3.00
Siivellä eläjä – 4.04
Kesä on ohi – 3.04
Lopun alkua – 4.23
Sirkus – 2.55
Mikä meitä vaivaa – 3.56
Joka lähtöön – 2.29
Sano oma sana – 3.09
Biitit

Tiedemies: 1, 2, 3, 4, 5, 6, 8, 9, 10, 11, 13
Jazzy-O: 7, 12, 14
Pizza Enrico

Pizza Enrico oli suomalainen huumorimusiikkia esittänyt musiikkiprojekti vuoden 2003 paikkeilla. Projektin takana oli kaksi sipoolaista insinööriä.
Heidän tunnetuin kappaleensa on nimeltään Mita sina sanoa?, joka alun perin levisi Internetissä. Kappale päätyi levy-yhtiö Magnum Musicin tuottajalle, joka päätti tehdä kappaleen tekijöiden kanssa levytyssopimuksen. Tuloksena oli samanniminen albumi joulukuussa 2003. Yhtyeen jäsenille suunniteltiin myös omaa televisio-ohjelmaa, mutta tämä projekti ei toteutunut.
Jäsenet

Pizza Enrico
Raul Orreggano
Toinen jäsenistä, R. Orreganno on Pizza Enricon jälkeen osallistunut muihin musiikkiprojekteihin. Hän on muun muassa MC Puhuva Pää -musiikkiprojektin takana.
Albumi

Mita sina sanoa? (2003)
Porkkanamafia

Porkkanamafia Kampissa 2008
Porkkanamafia eli Carrotmob on kansainvälinen kuluttajaliike, joka toimii ilmastonmuutoksen hidastamiseksi. Toiminnan aloitti keväällä 2008 kalifornialainen Brent Schulkin, joka pohti keinoa ruokakauppojen ohjaamiseksi toimimaan entistä ympäristöystävällisemmällä tavalla. Hän päätti kilpailuttaa naapurustonsa kaupat sillä perusteella, kuka lupasi käyttää suurimman osan ostotempauksen lisätuotosta energiatehokkuuden parantamiseen. Liikkeen toiminta on laajentunut nopeasti kansainväliseksi muun muassa Facebookin avulla. Utain kertoo Porkkanamafian toiminnan olevan aktiivisinta Yhdysvalloissa ja Suomessa. Liike on levittäytynyt myös muun muassa Saksaan, Englantiin, Hollantiin ja Itävaltaan.
Porkkanamafian aktivistit kilpailuttavat yleensä yhden kaupungin sisällä jonkin yritystyypin edustajia (esim. ravintolat) ja valitsevat tempauskohteeksi yrityksen, joka lupaa sijoittaa suurimman osuuden tempauksen tuotosta energiatehokkuusparannuksiin. Tempauksen, jota on kutsuttu mediassa myös "käänteiseksi ostoboikotiksi", tuotoksi on laskettu normaalin päivän myynnin ylittävä osuus. Porkkanamafia-liike pyrkii luomaan ostoryntäyksen tempauspäivänä mainostamalla tapahtumaa eri tavoilla. Yleensä mediat ovat tuoneet tempauksille huomattavaa tunnettavuutta. Netin sosiaaliset verkostot ovat Porkkanamafian keskeinen tapa kerätä ostajia yhteen.
Tempauksia on Suomessa järjestetty ainakin Helsingissä, Joensuussa, Jyväskylässä, Kuopiossa, Lahdessa, Lappeenrannassa, Tampereella, Turussa ja Vantaalla.
Vaikka positiivishenkistä Porkkanamafiaa onkin julkisuudessa pääasiassa kehuttu, on liike saanut osakseen myös kritiikkiä. Sen on epäilty muun muassa kannustavan lisäämään turhaa kulutusta. Porkkanamafian edustajien mukaan näin ei kuitenkaan ole, vaan liike haastaa suuntaamaan uudelleen kuluttamista, joka tapahtuisi joka tapauksessa. Liikkeen mukanaan tuoman, uuden kaltaisen aktivismin pitkän aikavälin elinkelpoisuus on myös kyseenalaistettu. Porkkanamafialaiset itse uskovat toiminnallaan olevan merkitystä juuri pitkällä aikavälillä.
Aiheesta muualla

Porkkanamafia.fi (Arkistoitu – Internet Archive)
Carrotmob.org
Porkkanakärpänen

| Porkkanakärpänen |
| --- | --- |
 Toukka
Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Kärpäset Brachycera
Osalahko::  Muscomorpha
Yläheimo::  Diopsoidea
Heimo::  Psilidae
Alaheimo::  Psilinae
Suku::  Psila
Laji::  rosae
Kaksiosainen nimi
 Psila rosae  (Fabricius, 1794) 
Synonyymit
 Chamaepsila rosae  Musca rosae 
Katso myös
   Porkkanakärpänen Commonsissa 
Infobox OKNimi-testi OK: 
Porkkanakärpänen (Psila rosae eli Chamaepsila rosae) on porkkanassa tuhoja aiheuttava aikuisena 4–6 millimetrin kokoinen kiiltävänmusta kärpäslaji, jolla on keltaiset jalat ja punaruskeat silmät. Toukkana se on kellertävänvalkoinen ja jalaton pituudeltaan noin 8–10 mm. Porkkanakärpänen aiheuttaa tuhoja porkkanapenkeissä keskikesällä. Porkkanakärpänen luokitellaan tuhohyönteiseksi, ja sen lennoista varoitetaan internetissäselvennä. Kärpästä voidaan torjua erilaisilla myrkyillä, mikäli niitä kertyy pyydykseen enemmän kuin viisi viikossa. Porkkanakärpäsen aiheuttamia tuhoja voi vähentää viljelykierrolla vaihtamalla kasvupaikkaa.
Maakiitäjäiset (Carabidae) saalistavat porkkanakärpäsen munia. Porkkanakärpäsen loisia ovat ainakin Aleochara sparsa, Basalys tritoma, Chorebus gracilis, Kleidotoma nigra, Kleidotoma psiloides ja Loxotropa tritoma.
Porkkanakärpänen aiheuttaa tuhoa porkkanan lisäksi sellerille, palsternakalle, fenkolille, maustekirvelille, kuminalle, tillille ja persiljalle.
Aiheesta muualla

Ötökkätieto: Porkkanakärpänen (Psila rosae)
Maa- ja elintarviketalouden tutkimuskeskus (MTT): Porkkanakärpänen (Psila rosae)
MTT:n porkkanakärpäsennuste
ITIS: Porkkanakärpänen (Psila rosae) (englanniksi)
UniProt: Taxonomy -  Chamaepsila rosae (Carrot rust fly) (Psila rosae) (englanniksi)
Plantwise: Carrot root fly (Psila rosae) (englanniksi)
Pherobase: Semiochemicals of Psila rosae, the Carrot fly (englanniksi)
Radolfzellin lintuasema

Radolfzellin lintuasema
Radolfzellin lintuasema on Radolfzell am Bodenseen kaupungissa Saksan Baden-Württembergn osavaltiossa sijaitseva Max Planck -instituutin lintutieteellinen tutkimusasema.
Radolfzellin aseman edeltäjä oli Rossittenin lintuasema, jonka tieteellinen toiminta alkoi jo vuonna 1901, mutta jonka Saksa toisen maailmansodan jälkeen joutui luovuttamaan Neuvostoliitolle. Asema sijaitsee Bodenseen rannalla lähellä Sveitsin rajaa. Asemalla työskentelee noin 210 henkilöä, joista suuri osa on opiskelijoita. Johtajana toimii tohtori Martin Wikelski. Aseman entinen pitkäaikainen johtaja, tohtori Peter Berthold, jatkaa emeritusprofessorina.
Aseman rengastustoiminta on aina ollut vilkasta. Aktiivisia rengastajia on noin 200 ja heidän lisäkseen maastossa työskentelee noin 150 vapaaehtoista. Aseman kaikki rengastukset ja rengaslöydöt (noin 50 000 ulkomaista löytöä) vuodesta 1947 lähtien on tallennettu tietokantaan. Rengastuksia kertyy vuoden aikana noin 80 000, kaikkiaan asemalla on rengastettu yli viisi miljoonaa lintua. Rengastustoimintaa johtaa Wolfgang Fiedler.
Pizzan päälle mä haluan sut – 24 Tenkas-rallia

| Pizzan päälle mä haluan sut – 24 Tenkas-rallia Aarne Tenkanen |
| --- | --- | --- |

Kokoelmalevyn tiedot
 Julkaistu: 20. huhtikuuta 2011
 Tyylilaji: huumorimusiikki
 Kesto: 77.18
 Levy-yhtiö: Megamania
Listasijoitukset
  Suomen virallinen lista: 45.
Aarne Tenkasen muut julkaisut
| Ajan platinaa 2010 | Pizzan päälle mä haluan sut – 24 Tenkas-rallia 2011 | Ymmärrät varmaan 2014 |
Pizzan päälle mä haluan sut – 24 Tenkas-rallia on laulaja Aarne Tenkasen kokoelma-albumi, joka julkaistiin vuonna 2011 levymerkillä Megamania.
Kappaleet

| --- | --- |
 CD 1 Tyttökalenteri – 3.49  Taksilla Tallinnasta (alla kellertävän kuun) – 5.26  Antaa mennä taas kun alamäki alkaa – 3.13  Väärä ikkuna – 2.59  Ulla – 4.05  Tangoruhtinas – 2.59  Taas me tehtiin maali – 3.23  Hemaisevan seksikäs pörröpää – 3.06  Sinisilmä mansikkasuu – 2.48  Morsian joka sormelle – 2.51  Kaira kolossa – 2.55  Hymyilevä veitikka – 3.28 :  CD 2 Niin synkkä on Sellini seinä – 2.41  Karhupuiston Boogie Woogie – 2.03  Pizzan päälle mä haluan sut – 3.26  Mummolassa – 3.48  Pyhäkoulunopettajan synkkä menneisyys – 3.25  Hiljainen valssi – 3.19  Yksi enkeli liikaa – 2.54  Aamuyö – 3.28  Kolmenkympin saapikkaat – 2.23  Letkujenkka – 3.13  Kaipuun kahleet (Crosscountry Version) – 2.36  Soitellaan – 3.01
Aiheesta muualla

Pizzan päälle mä haluan sut – 24 Tenkas-rallia discogs.com -sivustolla
Pizza Buffa

Pizza Buffa on suomalainen S-ryhmän omistama seisovapöytä -ravintola. Pizza Buffan noutopöydän valikoimassa on salaatteja, pizzoja, muita lämpimiä ruokia sekä juomia. Ne kuuluvat S-ryhmän Raflaamo-konseptiin. Pizza Buffia on Suomessa yhteesä 28 kappaletta. Ne sijaitsevat usein Prismojen yhteydessä.  Pizza Buffissa tarjotaan lounasaikaan lounasbuffet ja myöhemmin lounasajan fiestabuffet. Lisäksi on tarjolla jäätelöbuffet.
Pizza Buffat

Akaa
Forssa
Hämeenlinna
Iisalmi
Joensuu
Jyväskylä
Kajaani
Kerava
Kotka
Kouvola
Kuopio
Lahti
Lappeenranta
Mikkeli
Nokia
Oulu (2 kpl)
Pori
Rauma
Riihimäki
Rovaniemi
Halikko / Salo
Seinäjoki
Tampere (2 kpl)
Vaasa
Varkaus
Ylivieska
Aiheesta muualla

Pizza&Buffa Raflaamo-sivustolla
Psicosis & Super Crazy

Psicosis & Super Crazy ovat kaksi entistä team-toveria World Wrestling Entertainmentin RAW-brändissä. Heidät tunnettiin paremmin nimellä Mexicool's. He ovat 175-senttisiä ja 90-kiloisia.
Ura

He olivat ajallaan hyvin tehokas tiimi ja voittivat monia suuria nimiä, kuten The Great Khalin luovutus-voitolla, muutoin he eivät ole voittaneet häntä koskaan. Mestaruuksia heille ei koskaan kertynyt.
Radomin voivodikunta

Radomin voivodikunnan sijainti Puolan kartalla.
Radomin voivodikunta (puol. województwo radomskie) oli 1975–1998 yksi Puolan 49 voivodikunnasta. Sen hallintokeskus oli Radom. Radomin voivodikunnan alueesta tuli vuoden 1999 hallintouudistuksen tuloksena osa nykyistä Masovian voivodikuntaa.
Psi (tietokoneohjelma)

| Psi |
| --- | --- |

 Psi 0.10 KDEssa
Kehittäjä:  The Psi Team
Kehityshistoria
Vakaa versio:  1.5 (6. syyskuuta 2020)
Tiedot
Ohjelmistotyyppi:  pikaviestintäohjelma
Alusta:  Alustariippumaton
Lisenssi:  GNU GPL
Aiheesta muualla
psi-im.org
Psi on etenkin avointa lähdekoodia suosivissa piireissä paljon käytetty Jabber-asiakasohjelma, joka on saatavilla moniin eri käyttöjärjestelmiin (kuten useimpiin Linux-, Mac OS X- ja Microsoft Windows -järjestelmiin).
Aiheesta muualla

Psi-pikaviestimen verkkosivusto
Jabber Software Foundationin verkkosivusto
Pérdika (Thesprotia)

| Pérdika Πέρδικα |
| --- | --- |
 Kunnallisyksikön sijainti
 Pérdika
 Koordinaatit: 39°22′9″N, 20°18′5″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Thesprotia
Kunta:  Igoumenítsa
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  200104
Väkiluku (2011):  1 613
 – Kylä:  1 476
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Pérdika (kreik. Πέρδικα) on Kreikan kylä sekä samanniminen Igoumenítsan kunnan kunnallisyksikkö (Δημοτική Ενότητα Πέρδικας, Dimotikí Enótita Pérdikas) ja entinen itsenäinen kyläkunta. Se sijaitsee Thesprotian alueyksikössä Epeiroksen alueella. Koko kunnallisyksikön väkiluku on 1 613 ja varsinaisen Pérdikan kylän väkiluku 1 476 (vuonna 2011).
Pérdikan kylä sijaitsee linnuntietä noin 16 kilometriä etelään Igoumenítsan kaupungista ja pari kilometriä sisämaahan Joonianmeren rannasta. Pérdikan kunnallisyksikkö käsittää Igoumenítsan kunnan lounaisosan. Pérdika oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Igoumenítsan kuntaan yhdessä Margarítin, Parapótamoksen ja Sývotan kanssa, jolloin se muuttui uuden kunnan kunnallisyksiköksi.
Kunnallisyksikön osat

Pérdikan kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Aríllas: 69
Karavostási: 5
Pérdika: 1 476
Vounístra: 63
Yhteensä: 1 613
Päivästtoiseen

| Päivästtoiseen Kapasiteettiyksikkö |
| --- | --- | --- |

Studioalbumin tiedot
 Äänitetty : 2000-2001
 Julkaistu: 27. helmikuuta 2001
 Tuottaja(t): Andu, Elastinen, Hawk, Iso H, Kkassi, Wretch
 Tyylilaji: rap
 Kesto: 60.00
 Levy-yhtiö: Warner Music Finland
Listasijoitukset
  Suomen virallinen lista: 11.
Kapasiteettiyksikön muut julkaisut
|   | Päivästtoiseen 2001 | Klassikko 2002 |
Päivästtoiseen on suomalaisen rap-yhtye Kapasiteettiyksikön esikoisalbumi, joka julkaistiin Warner Music Finlandin kautta 27. helmikuuta 2001. Albumilta lohkaistiin singlet "Etenee", "4elementtii", "Heineidit" ja "A-Ay!", jolla on mukana norjalainen rap-artisti Diaz. Viimeksi mainitusta kappaleesta on tehty myös musiikkivideo. Albumin tuotannosta vastasivat Ääretön, Elastinen, Wretch, Hawk, Kkassi ja Iso H.
Albumi nousi Suomen virallisen listan sijalle 11.